यूपी उपचुनाव में मिली बड़ी जीत के बाद सपा अध्यक्ष अखिलेश यादव बुधवार रात बीएसपी अध्यक्ष मायावती से उनके आवास पर जाकर मिले. अखिलेश ने मायावती को गुलदस्ता भेंट कर उपचुनाव में समर्थन के लिए धन्यवाद दिया. गोरखपुर और फूलपर में उपचुनाव से ठीक पहले बसपा ने सपा को समर्थन का एलान किया था. जीत के बाद दोनों दलों के समर्थकों ने भी साथ आकर जश्न मनाया. अब बड़ा सवाल है कि क्या 2019 लोकसभा चुनाव में बुआ मायावती और बबुआ अखिलेश का ये साथ बना रहेगा?